मेलबर्न फिल्म फेस्टिवल में नजर आए शाहरुख खान, कहा- मैं हिट फिल्में नहीं...  
मेलबर्न फिल्म फेस्टिवल में शाहरुख ने कही अपने दिल की बात
तब्बू और करण जौहर संग पहुंचे थे शाहरुख खान
मेलबर्न में भारतीय फिल्म फेस्टिवल की हुई शुरुआत
मेलबर्न इंडियन फिल्म फेस्टिवल (Melbourne Indian Film Festival) की शुरुआत 8 अगस्त से हो चुकी है. फिल्म फेस्टिवल के दसवें साल के जश्न की शुरुआत एक ग्रैंड ओपनिंग प्रेस कॉन्फ्रेंस द्वारा की गई. इस दौरान बॉलीवुड की कई जानी मानी हस्तियां मौजूद रहीं. फिल्म फेस्टिवल के लिए प्रेस कॉन्फ्रेस सेंट्रल बिजनेस डिस्ट्रिक्ट में हुई. मेलबर्न फिल्म फेस्टिवल की प्रेस कॉन्फ्रेंस के दौरान शाहरुख खान (Shah Rukh Khan), करण जौहर और तब्बू (Tabu) जैसे जानी मानी फिल्मी हस्तियां दिखाई दीं. इस दौरान लोगों में काफी उत्साह भी देखने को मिला. फिल्म फेस्टिवल के निदेशक मितु भौमिक लांगे ने कार्यक्रम की शुरुआत की.
@melbournesymphonyorchestra pays a tribute to the cinematic legacy of @iamsrk at the #IndianFilmFestivalOfMelbourne. • • • • • #MelbourneSymphonyOrchestra #ShahRukhKhan #KingKhan #SRK #IndianFilmFestivalOfMelbourne2019 #IFFM #IFFM2019 #FilmFestival #bollywood #bollywoodactor #bollywoodnews #bollywoodlatest #bollywoodgossip #instashare #instalike #instapost #instafollow #instagood
A post shared by  BoxOfficeCapsule (@boxofficecapsule_) on Aug 8, 2019 at 4:46am PDT
समारोह में गेस्ट ऑफ आनर शाहरुख खान का दर्शकों ने तहेदिल से स्वागत किया. 'यहां चक दे इंडिया (Chak De India)' जैसी बेहतरीन फिल्म में यादगार किरदार निभाने वाले एक्टर ने बताया कि ये शहर उनके लिए कितना मायने रखता है. अपने मजाकिया अंदाज में उन्होंने चुटकी लेते हुए कहा, "कई साल पहले 2006-07 में, मैं यहां आया था. उस वक्त मैं उभरता सुपरस्टार था, जो हिट पर हिट फिल्में दे रहा था. और अब जब मैं यहां फिर से आया हूं, तो अब भी एक उभरता हुआ सुपरस्टार ही हूं जो उतनी हिट फिल्में (मजाकिया अंदाज में) नहीं बना रहा है, जितनी मैं चाहता था. यहां बोलने का अवसर देने के लिए मैं सभी का शुक्रगुज़ार हूं. जब मैं इस शहर में चक दे की शूटिंग कर रहा था, तो मैं सेट पर क्रू मेंबर्स के साथ ट्रीवियल (एक गेम) खेलता था."
मेलबर्न इंडियन फिल्म फेस्टिवल 8 अगस्त से 15 अगस्त तक मेलबर्न, ऑस्ट्रेलिया में चलेगा. इस महोत्सव में पूरे भारत व उपमहाद्वीप की 22 से अधिक भाषाओं की 60 फिल्में प्रदर्शित की जाएंगी. समारोह में फिल्म प्रशंसकों को पैनल डिस्कशन और प्रश्नोत्तर सत्र में अपने पसंदीदा कलाकारों और फिल्म निर्माताओं के साथ बातचीत करने का अवसर मिलेगा, जो प्रत्येक स्क्रीनिंग के बाद रहेगा.